Australøyene
Store norske leksikon,Geografi,Verdens geografi,Oseania,Franske territorier i Oseania
Australøyene er de sydligste øygruppene i Fransk Polynesia, et område i Stillehavet under fransk kolonistyre. Australøyene består av to øygrupper, Tubuaiøyene (Tupua‘i) og Bassøyene. Øyene er del av et større vulkansk område kalt Macdonald hotspot.
Øygruppa består av av Rimatara, Rurutu, Tubuai, Raivavae, Rapa og den ubebodde atollen Maria (Hull). Hovedby er Mataura på øya Tubuai. Befolkningen er polynesiere.Øyene er topper av en undersjøisk fjellkjede, samme fjellkjede som sørlige del av Cookøyene ligger på. Øyene når sjelden over 300 moh. Høyest er Rapa med 650 moh. Det dyrkes kokospalmer, taro, gulrøtter, mais, søtpoteter, kaffe, appelsiner og arrowrot, samt fiske.Første europeer til øyene (Rurutu) var James Cook i 1769 og øyene ble annektert av Frankrike i 1889. Les mer i Store norske leksikon Fransk Polynesia